ai4bharat/Pralekha huggingface dataset:
ప్రధాన మంత్రి కార్యాలయం
ఝార్ ఖండ్ లోని పత్ రాతూ లో స్వచ్ఛమైన నీటి ని సరఫరా చేసేదిశ లో సాగుతున్న ప్రయాసల ను ప్రశంసించిన ప్రధాన మంత్రి
ఝార్ ఖండ్ లోని పత్ రాతూ లో స్వచ్ఛమైన నీటిని సరఫరా చేసే దిశ లో జరుగుతున్న ప్రయత్నాల ను ప్రధాన మంత్రి శ్రీ నరేంద్ర మోదీ మెచ్చుకొన్నారు.
ఝార్ ఖండ్ లోని పత్ రాతూ లో 50 కోట్ల రూపాయల ఖర్చు తో వాటర్ ఫిల్టర్ ప్లాంటు మరియు వాటర్ టవర్ పూర్తి అయిన సంగతి ని హజారీబాగ్ ఎంపి శ్రీ జయంత్ సిన్హా ఒక ట్వీట్ లో తెలియజేయగా ప్రధాన మంత్రి ఆ ట్వీట్ ను శేర్ చేస్తూ,
‘‘ఎంతో అభినందనీయం అయినటువంటి ప్రయాస. స్వచ్ఛమైన నీటి సదుపాయం ఝార్ ఖండ్ లోని పత్ రాతూ లో మన మహిళల మరియు సోదరీమణుల జీవనాన్ని చాలా సులభతరం గా మార్చివేయనుంది’’ అని ఒక ట్వీట్ లో పేర్కొన్నారు.
వ్యవసాయ మంత్రిత్వ శాఖ
కేంద్ర బడ్జెట్ 2021-22: "వ్యవసాయ మౌలిక సదుపాయాల నిధి" నుంచి లబ్ధి పొందనున్న వ్యవసాయ ఉత్పత్తుల మార్కెటింగ్ కమిటీలు
మండీలుగా పిలిచే క్రమబద్ధీకరించిన వ్యవసాయ మార్కెట్లలో మౌలిక సదుపాయలు పెంచేందుకు, "వ్యవసాయ మౌలిక సదుపాయాల నిధి"  కింద లక్ష కోట్ల రూపాయల రుణ సదుపాయాన్ని ఉపయోగించుకునేందుకు వ్యవసాయ ఉత్పత్తుల మార్కెట్ కమిటీలకు  వెసులుబాటు కల్పిస్తున్నట్లు కేంద్ర ఆర్థిక మంత్రి శ్రీమతి నిర్మల సీతారామన్ 2021-22 బడ్జెట్లో ప్రకటించారు.
ఈ మార్కెట్లు రాష్ట్ర ప్రభుత్వాల నియంత్రణలో, రైతులతో అనుసంధానత కలిగి ఉంటాయి. వ్యవసాయ ఉత్పత్తులకు మంచి ధర పొందే భరోసానిచ్చేలా, వేలం వేసుకునే వీలును రైతులకు ఈ మార్కెట్లు కల్పిస్తాయి. అయితే, వీటిని మరింత ఆధునీకరించాల్సిన అవసరం ఉంది. ఏఐఎఫ్ నుంచి తక్కువ వడ్డీకే ఇవి రుణాలు పొంది, ఆ రుణాలతో మార్కెట్లలో సార్టింగ్, గ్రేడింగ్ యూనిట్లు, పంటలను ఆరబెట్టే ఏర్పాట్లు, శీతల గిడ్డంగులు, గోదాములు వంటి పంట కోత అనంతర మౌలిక సదుపాయాలను కల్పించవచ్చు. దీనివల్ల పంటలను నిల్వ చేసుకుని మంచి ధర వచ్చినప్పుడే విక్రయించే వెసులుబాటు పెరగడంతోపాటు, పంట నష్టం తగ్గుతుంది.
నాణ్యమైన విలువ గొలుసు ద్వారా రైతుల ఆదాయం పెరిగేలా పంట కోత అనంతర మౌలిక సదుపాయాల లభ్యత ఉపకరిస్తుంది.
రుణ సదుపాయంతో పంటలను నిల్వ చేసుకోవడం వల్ల, ఆయా ఉత్పత్తులకు గరిష్ట ధర వచ్చినప్పుడే రైతులు అమ్ముకోవచ్చు. త్వరగా పాడైపోయే పండ్లు, కూరగాయలు, పూలు వంటివాటి మన్నికను పెంచడానికి, నాణ్యతను కాపాడటానికి విలువ గొలుసు అంతటా తక్కువ ఉష్ణోగ్రతలు కావాలి. మార్కెట్లలో శీతల గిడ్డంగుల ఏర్పాటు వల్ల రైతులు ప్రత్యక్షంగా లబ్ధిని పొందుతారు. గరిష్టంగా 5-10 శాతం వరకు ఉండే కోత అనంతర పంట నష్టాలను తగిన మౌలిక సదుపాయాలు తగ్గిస్తాయి. కాబట్టి, వ్యవసాయ ఆదాయాన్ని పెంచడానికి, విలువ గొలుసు వ్యాప్తంగా ఉండే అందరికీ ఉపయోగపడడానికి మండీల్లో మౌలిక సదుపాయాల పెంపు అతి ముఖ్యం.
వడ్డీ రాయితీ, రుణ హామీల ద్వారా పంట కోత అనంతర నిర్వహణ మౌలిక సదుపాయాలు, సామాజిక వ్యవసాయ ఆస్తుల ఏర్పాటు కోసం ఆచరణీయ ప్రాజెక్టుల్లో పెట్టుబడులు పెట్టడానికి మధ్య, దీర్ఘకాలిక రుణ సదుపాయాన్ని ఏఐఎఫ్ కల్పిస్తుంది. ఈ పథకం వ్యవధిని 2020 నుంచి 2029 వరకున్న ఆర్థిక సంవత్సరాలుగా నిర్ణయించారు. ఈ పథకం కింద, ఏడాదికి 3 శాతం వడ్డీ రాయితీతో, లక్ష కోట్ల రూపాయల రుణాలను బ్యాంకులు, ఆర్థిక సంస్థలు అందిస్తాయి. రూ.2 కోట్ల వరకు తీసుకునే రుణాలకు సీజీటీఎంఎస్ఈ క్రింద రుణ హామీ లభిస్తుంది. ఈ పథకం లబ్ధిదారుల జాబితాలో ఉప్పటివరకు ఉన్న రైతులు, ఎఫ్పీవోలు, పీఏసీఎస్, మార్కెటింగ్ సహకార సొసైటీలు, ఎస్హెచ్జీలు, ఉమ్మడి రుణ బృందాలు , బహుళాంశక సహకార సంఘాలు, వ్యవసాయ పెట్టుబడిదారులు, అంకుర సంస్థలు, కేంద్ర/రాష్ట్రాల ఏజెన్సీలు లేదా స్థానిక సంస్థలు సిఫారసు చేసిన ప్రభుత్వ-ప్రైవేట్ భాగస్వామ్య ప్రాజెక్టులతోపాటు ఇప్పుడు ఏపీఎంసీలు కూడా చేరాయి.
మంత్రిమండలి
కొన్ని కేటగిరీల కు చెందిన పౌరుల ప్రయాణాని కి గాను అవసరమయ్యే అనుమతి పత్రాల ప్రక్రియ ను సరళతరం చేయడం పై భారతదేశాని కి మరియు దక్షిణ ఆఫ్రికా కు మధ్య ఒప్పందాని కి ఆమోదం తెలిపిన మంత్రివర్గం.
కొన్ని కేటగిరీల కు చెందిన పౌరుల ప్రయాణాని కి గాను అవసరమయ్యే అనుమతి పత్రాల ప్రక్రియ ను సరళతరం చేయడం పై భారతదేశాని కి మరియు దక్షిణ ఆఫ్రికా కు మధ్య ఒప్పందం పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
రెండు దేశాల కు చెందిన పౌరులు వైద్యం, వ్యాపారం, పర్యటన, ఇంకా ఆధికారిక ఉద్దేశం పై అవతలి దేశం లోని ఏదైనా ప్రాంతాని కి వెళ్ళాలని కోరుకుంటే అటువంటి వారి కి బహుళార్థ ప్రవేశానుమతి పత్రాన్ని జారీ చేసేందుకు మార్గాన్ని సుగమం చేయడం ఈ ఒప్పందం ధ్యేయం గా ఉంది. అటువంటి వీజా లను సాధారణంగా అయిదేళ్ళ కాలానికి గాను అయిదు రోజుల నిర్ధిష్ట పరిమితి కి లోబడి జారీ చేయవలసి ఉంటుంది. మరింత పరిశీలన అవసరపడే కేసుల లో ఉభయ పక్షాలు ఆ విషయాన్ని దరఖాస్తుదారు కు తెలియ జేయవచ్చు.
(
సమాచార, ప్రసార మంత్రిత్వ శాఖ
చలన చిత్రాల ప్రదర్శనకు నియమావళిని విడుదల చేసిన కేంద్రమంత్రి జవదేకర్
50శాతం మంది ప్రేక్షలకులతో సినిమా హాళ్లకు అనుమతి
సినిమాహాళ్లు, థియేటర్లలో చలన చిత్రాల ప్రదర్శనకు తప్పనిసరిగా పాటించవలసిన ప్రమాణబద్ధమైన నియమావళిని  కేంద్ర సమాచార, ప్రసార శాఖ మంత్రి ప్రకాశ్ జవదేకర్ ఈ రోజు విడుదల చేశారు. చలన చిత్రాల ప్రదర్శనకు తీసుకోవలసిన ముందు జాగ్రత్త చర్యలతో ఈ ఎస్.ఒ.పి.కి రూపకల్పన చేశారు. కేంద్ర ఆరోగ్య కుటుంబ సంక్షేమ మంత్రిత్వ శాఖతో సంప్రదింపుల అనంతరం ఈ నియమావళిని రూపొందించారు. ఎస్.ఒ.పి. విడుదల సందర్భంగా కేంద్ర మంత్రి జవదేకర్ మాట్లాడుతూ,..కేంద్ర హోమ్ మంత్రిత్వ శాఖ తీసుకున్న నిర్ణయం మేరకు సినిమాహాళ్లు 2020వ సంవత్సరం అక్టోబరు 15న తిరిగి తెరుచుకోనున్నాయని, ఇందుకు సంబంధించి పాటించవలసిన నియమావళిని సమాచార ప్రసార మంత్రిత్వ శాఖ తయారు చేసిందని చెప్పారు.
కేంద్ర ఆరోగ్య కుటుంబ సంక్షేమ మంత్రిత్వ శాఖ నిర్దేశించిన సాధారణ సూత్రాలతోపాటుగా, మరిన్ని ఇతర మార్గదర్శక సూత్రాలకు ప్రాధాన్యం ఇస్తూ తాజా నియమావళిని తయారు చేశారు. సందర్శకులకు, ప్రేక్షకులకు, సిబ్బందికి థర్మల్ స్క్రీనింగ్, వ్యక్తికి, వ్యక్తికి మధ్య తగిన భౌతిక దూరం, మాస్కుల ధారణ, తరచూ చేతులు శుభ్రపరుచుకోవడం, హ్యాండ్ శానిడైజర్లు అందుబాటులో ఉంచడం తదితర సాధారణ సూత్రాలన్నింటినీ పాటించవలసి ఉంటుంది. దీనికి తోడు హాలులో శ్వాసక్రియకు సౌకర్యవంతంగా ఉండేలా ఏర్పాట్లు చేయాల్సి ఉంటుంది. సినిమా ప్రదర్శన రంగానికి సంబంధించి అమలులో ఉన్న అంతర్జాతీయ విధానాలను పరిగణనలోకి తీసుకుంటూ, మంత్రిత్వ శాఖ తాజాగా ఈ సాధారణ నియమావళిని రూపొందించింది. భౌతిక దూరం, ప్రవేశ ద్వారం, బయటకు వెళ్లే దారిలో క్యూ మార్కర్లు, శానిటైజేషన్, సిబ్బంది భద్రత, చేతితో స్పర్శించే అవసరాన్ని బాగా తగ్గించడం వంటివి ఇందులో ఉన్నాయి. థియేటర్, లేదా సినిమాహాలు సీట్ల సామర్థ్యంలో 50శాతం సీట్లకు సినిమా ప్రదర్శన ఏర్పాట్లను నియంత్రించారు. ఒక ప్రదర్శనకు, మరో ప్రదర్శనకు తగిన ఎడం ఉండేలా ప్రదర్శన సమయాలను సర్దుబాటు చేయాల్సి ఉంటుంది. హాలులో ఉష్ణోగ్రత 24నుంచి 30సెల్సియస్ డిగ్రీల మధ్య ఉండేలా చూసుకోవాలి.
చలన చిత్రాల ప్రద్శనను తిరిగి ప్రారంభించేటపుడు మార్గదర్శక సూత్రాలను, ఎస్.ఒ.పి.ని వివిధ రాష్ట్రాలు, ఇతర భాగస్వామ్య వర్గాలు వినియోగించుకోవలసి ఉంటుంది.
చలన చిత్రాల ప్రదర్శన మన ప్రధానమైన ఆర్థిక కార్యకలాపాల పరిధిలోకి వస్తుంది. మన దేశ స్థూల స్వదేశీ ఉత్పత్తికి ఇది ఎంతో విస్తృతంగా దోహదపడుతుంది. ప్రస్తుతం కోవిడ్-19 మహమ్మారి వ్యాప్తి నేపథ్యంలో,.. వైరస్ వ్యాప్తిని నిరోధించేందుకుగాను, చలన చిత్రాల ప్రదర్శనతో ప్రమేయం ఉన్న వ్యక్తులు, భాగస్వామ్య వర్గాలు తగిన జాగ్రత్త చర్యలు తీసుకోవలసి ఉంటుంది. అదే సమయంలో తమ కార్యకలాపాలను సజావుగా నిర్వహించుకోవలసిన అవసరం ఉంది.
దేశంలోని సినిమాహాళ్లు, థియేటర్లు, మల్టీప్లెక్స్ లు తమ సీట్ల సామర్థ్యంలో 50 శాతం ప్రేక్షకులతో 2020 అక్టోబరు 15నుంచి సినిమాల ప్రదర్శన చేపట్టడానికి కేంద్ర హోమ్ మంత్రి త్వ శాఖ ఇప్పటికే అనుమతి ఇచ్చింది. ఇందుకు తగిన మార్గదర్శ సూత్రాలను జారీ చేసింది. కంటెయిన్మెంట్ జోన్ల వెలుపలి ప్రాంతాల్లో మాత్రమే సినిమాల ప్రదర్శనకు అనుమతించారు.
కేంద్ర హోమ్ మంత్రిత్వ శాఖ ప్రకటనన వివరాలను ఈ కింది లింక్ ద్వారా చూడవచ్చు :
https://mib.gov.in/sites/default/files/SOP%20for%20exhibition%20of%20films.pdf
ప్రధాన మంత్రి కార్యాలయం
డిజిలాకర్తో ఖేలో ఇండియా సర్టిఫికెట్ల సంధానంపై ప్రధాని హర్షం
ఖేలో ఇండియా సర్టిఫికెట్లను డిజిలాకర్తో అనుసంధానించడంపై ప్రధానమంత్రి శ్రీ నరేంద్ర మోదీ హర్షం వ్యక్తం చేశారు.
డిజిలాకర్తో ఖేలో ఇండియా సర్టిఫికెట్ల అనుసంధానం గురించి తెలుపుతూ కేంద్ర క్రీడలు-యువజన వ్యవహారాల శాఖ మంత్రి శ్రీ అనురాగ్ ఠాకూర్ చేసిన ట్వీట్కు ప్రతిస్పందనగా పంపిన సందేశంలో:
“ఇది క్రీడాకారులకు, వారి శిక్షకులతోపాటు ఇతర సిబ్బందికి, అధికారులు తదితరులకు ఎంతో ప్రయోజనకరం” అని ప్రధానమంత్రి పేర్కొన్నారు.DS/ST
(
రైల్వే మంత్రిత్వ శాఖ
వచ్చే పది రోజుల్లో మరో 2,600 శ్రామిక్ ప్రత్యేక రైళ్లను నడపనున్న - భారత రైల్వే
వేర్వేరు ప్రాంతాల్లో చిక్కుకుపోయిన సుమారు 36 లక్షల మంది వలసదారులకు ఈ నిర్ణయం ప్రయోజనం చేకూరుస్తుంది
గత 23 రోజుల్లో భారతీయ రైల్వే 2,600 శ్రామిక్ ప్రత్యేక రైళ్లను నడిపింది.
ఇంతవరకు సుమారు 36 లక్షల మంది వలసదారులను తమ స్వంత రాష్ట్రాలకు పంపడం జరిగింది.
దేశం మహమ్మారి కోవిడ్-19 తో పోరాడుతుండగా, ఈ కీలకమైన సమయంలో, తీవ్రంగా ప్రభావితమైన వారికి ఉపశమనం కలిగించడానికి భారత రైల్వే తన శాయశక్తులా కృషి చేస్తోంది. స్వస్ధలానికి చేరుకోవాలనే వలసదారులకు ఉపశమనం కలిగించే నిరంతర ప్రయత్నంలో భాగంగా, రాష్ట్ర ప్రభుత్వాల అవసరాలకు అనుగుణంగా, వచ్చే పది రోజుల్లో, దేశవ్యాప్తంగా, మరో 2,600 శ్రామిక్ ప్రత్యేక రైళ్లను నడపాలని రైల్వే మంత్రిత్వ శాఖ నిర్ణయించింది. దీని వల్ల దేశవ్యాప్తంగా 36 లక్షల మంది ప్రయాణికులకు ప్రయోజనం చేకూరుతుందని భావిస్తున్నారు.
లాక్ డౌన్ కారణంగా వివిధ ప్రదేశాలలో చిక్కుకున్న వలస కార్మికులు, యాత్రికులు, పర్యాటకులు, విద్యార్థులు మరియు ఇతర వ్యక్తులను తరలించడానికి భారతీయ రైల్వే 2020 మే నెల 1వ తేదీ నుండి “శ్రామిక్ ప్రత్యేక” రైళ్లను నడపడం ప్రారంభించిందన్న విషయం మనకు తెలిసిందే. చిక్కుకున్న వ్యక్తులను పంపడం మరియు స్వీకరించడం కోసం ప్రామాణిక నిబంధనల ప్రకారం సంబంధిత రాష్ట్ర ప్రభుత్వాల అభ్యర్థన మేరకు ఈ ప్రత్యేక రైళ్లను ఒక స్టేషన్ నుండి మరొక స్టేషన్ వరకు నడుపుతున్నారు. ఈ “శ్రామిక్ ప్రత్యేక ” రైళ్ళ సమన్వయం మరియు సజావుగా నిర్వహించడానికి రైల్వే శాఖ మరియు రాష్ట్ర ప్రభుత్వాలు సీనియర్ అధికారులను నోడల్ అధికారులుగా నియమించాయి.
గత 23 రోజుల్లో భారతీయ రైల్వేలు 2,600 శ్రామిక్ ప్రత్యేక రైళ్లను నడిపాయి.
ఇంతవరకు సుమారు 36 లక్షల మంది వలసదారులను తమ స్వంత రాష్ట్రాలకు పంపడం జరిగింది.
ఈ శ్రామిక్ ప్రత్యేక రైళ్ళ తో పాటు, రైల్వే మంత్రిత్వ శాఖ, 2020 మే నెల 12వ తేదీ నుండి 15 జతల ప్రత్యేక రైళ్ళను కూడా నడపడం ప్రారంభించింది. అదేవిధంగా, 2020 జూన్ 1వ తేదీ నుండి 200 రైలు సేవలను ప్రారంభించనున్నట్లు ప్రకటించింది.
రసాయనాలు, ఎరువుల మంత్రిత్వ శాఖ
బల్క్ డ్రగ్స్, వైద్య పరికరాల పిఎల్ఐ పథకాలకు ఔషధ మరియు వైద్య పరికరాల పరిశ్రమ నుండి అద్భుతమైన స్పందన లభిస్తోంది
దరఖాస్తుకు చివరి తేదీ 30.11.2020 కాగా 28.11.2020 నుండి 30.11.2020 వరకు బ్యాంక్ సెలవులను దృష్టిలో ఉంచుకుని రిజిస్ట్రన్ట్లు దరఖాస్తు రుసుమును ఎన్ఈఎఫ్టి ద్వారా చెల్లించాలని సూచించడమైనది
బల్క్ డ్రగ్స్ కోసం ప్రొడక్షన్ లింక్డ్ ఇన్సెంటివ్  పథకం మరియు వైద్య పరికరాల పిఎల్ఐ పథకాలకు ఔషధ మరియు వైద్య పరికరాల పరిశ్రమ నుండి చాలా ప్రోత్సాహకరమైన ప్రతిస్పందన వస్తోంది. బల్క్ డ్రగ్స్ కు చెందిన పిఎల్ఐ పథకం నాలుగు వర్గాల ఉత్పత్తులలో 247 దరఖాస్తులు నమోదు చేయబడ్డాయి. వీటిలో గరిష్టంగా 136 మంది దరఖాస్తుదారులు ఈ పథకం కింద ఎంపిక చేయబడతారు. అదేవిధంగా, మెడికల్ పరికరాల కోసం పిఎల్ఐ పథకం మొత్తం నాలుగు ఎంపిక చేసిన విభాగాలలో 28 రిజిస్ట్రేషన్లు అందాయి. అందులో గరిష్టంగా 28 మంది దరఖాస్తుదారులు ఈ పథకం కింద ఎంపిక చేయబడతారు. పథకాలకు ప్రాజెక్ట్ మేనేజ్మెంట్ ఏజెన్సీ అయిన ఐఎఫ్సీఐ లిమిటెడ్ ఈ దరఖాస్తులను సంబంధించిన ఆన్లైన్ పోర్టల్లో స్వీకరిస్తున్నారు.
రెండు పథకాల కింద దరఖాస్తు దాఖలు చేయడానికి చివరి తేదీ 30.11.2020.
28.11.2020 నుండి 30.11.2020 వరకు బ్యాంక్ సెలవులను దృష్టిలో ఉంచుకుని ప్రస్తుత మరియు చేయబోతున్న రిజిస్ట్రన్ట్ల దరఖాస్తు రుసుము చెల్లింపును ఎన్ఎఫ్టి విధానంలో చేయవచ్చు. బ్యాంకు ఖాతాల వివరాలు సంబంధిత మార్గదర్శకాలలో పేర్కొనబడ్డాయి. దరఖాస్తుదారులకు సహాయం చేయడానికి, వారి వెబ్సైట్లో పేర్కొన్న సంప్రదింపు వివరాలపై దరఖాస్తుల చివరి తేదీ వరకు ఐఎఫ్సిఐ లిమిటెడ్ బృందం అందుబాటులో ఉంటుంది.
బల్క్ డ్రగ్స్ మరియు ఔషధ పరికరాల కోసం పిఎల్ఐ పథకాన్ని 20.03.2020 న ప్రభుత్వం ఆమోదించింది. రెండు పథకాల అమలుకు మార్గదర్శకాలు 27.07.2020 న జారీ చేయబడ్డాయి. అనంతరం పరిశ్రమ నుండి వచ్చిన అభిప్రాయాల ఆధారంగా అవి సవరించబడ్డాయి. సవరించిన మార్గదర్శకాలను 29.10.2020 న జారీ చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఛాంపియన్స్ పోర్టల్www.Champions.gov.in ను ప్రారంభించిన ఎం.ఎస్.ఎం.ఇ మంత్రిత్వశాఖ
ఇది సాంకేతికపరిజ్ఞానం సహాయంతో నడిచే కంట్రోల్ రూం, మేనేజ్మెంట్ ఇన్ఫర్మేషన్ సిస్టమ్
ఆధునిక ఐసిటి ఉపకరణాల ఆధారంగా హబ్, స్పోక్ మొడల్లో కంట్రోల్ రూం నెట్వర్క్ల ఏర్పాటు
భారతీయ ఎంఎస్ఎంఇలు జాతీయ , అంతర్జాతీయ ఛాంపియన్లుగా గొప్పగాఎదిగేలా చేయడం దీని లక్ష్యం
కేంద్ర ఎం.ఎస్.ఎం.ఇ మంత్రిత్వశాఖ ఛాంపియన్స్ పోర్టల్ పేరుతో www.Champions.gov.in టెక్నాలజీ ఆధారిత కంట్రోల్ రూమ్ కమ్ మేనేజే్మెంట్ సిస్టమ్ను ప్రారంభించింది. ఈ సిస్టమ్ అధునాతన ఐసిటి ఉపకరణాలు ఉపయోగించి భారతీయ ఎం.ఎస్.ఎం.ఇలు జాతీయ , అంతర్జాతీయ ఛాంపియన్లుగా ఎదిగేందుకు ఉపకరిస్తుంది.
(ఈ చాంపియన్స్ పోర్టల్, ఆధునిక ప్రాసెస్ వ్యవస్థతో ఔట్పుట్ పెంచడం, జాతీయస్థాయిలో ఈ సంస్థల బలాన్ని పెంచడానికి ఉపయోగపడుతుంది. అందుకే ఈ పోర్టల్ పేరును ఛాంపియన్స్ అని పెట్టారు.
ఈ పోర్టల్కు ఛాంపియన్ అన్నపేరును సూచించినట్టుగా , పోర్టల్ ప్రాథమికంగా చిన్న యూనిట్ల వారి సమస్యలను పరిష్కరించడం, వారిని ప్రోత్సహించడం, మద్దతు ఇవ్వడం, సహాయం చేయడం , వాటిని చేయిపట్టి ముందుకునడిపించడం వంటివి చేస్తుంది. ఇది ఎం.ఎస్.ఎం.ఇ మంత్రిత్వ శాఖ నిజమైన వన్-స్టాప్-షాప్ పరిష్కారం.
ఏప్రిల్ 30 సాయంత్రం ఎంఎస్ఎంఇ కార్యదర్శి గా బాధ్యతలు స్వీకరించినప్పుడు, ప్రస్తుత క్లిష్ట పరిస్థితుల్లో ఎంఎస్ఎంఇలకు సహాయపడటానికి వాటిని, జాతీయ , అంతర్జాతీయ ఛాంపియన్లుగా ఎదిగేలా చేయడానికి ఐసిటి ఆధారిత వ్యవస్థను ఏర్పాటు చేయనున్నట్లు ఎకె శర్మ సూచించారు. దీని ప్రకారం, 2020 మే 9 న CHAMPIONS అని పిలువబడే సమగ్ర వ్యవస్థ ప్రయోగాత్మకంగా ప్రారంభించబడింది.
ఇది టెక్నాలజీ ప్యాక్డ్ కంట్రోల్ రూమ్-కమ్-మేనేజ్మెంట్ ఇన్ఫర్మేషన్ సిస్టమ్. టెలిఫోన్, ఇంటర్నెట్ , వీడియో కాన్ఫరెన్స్తో సహా ఐసిటి సాధనాలతో పాటు, ఆర్టిఫిషియల్ ఇంటెలిజెన్స్, డేటా అనలిటిక్స్ , మెషిన్ లెర్నింగ్ సిస్టమ్ వంటి వాటి ద్వారా పనిచేస్తుంది.. ఇది భారత ప్రభుత్వానికి చెందిన ఫిర్యాదుల పరిష్కార పోర్టల్ CPGRAMS , ఎం.ఎస్.ఎం.ఇ మంత్రిత్వ శాఖ ఇతర వెబ్ ఆధారిత విధానాలతో రియల్ టైమ్ ప్రాతిపదికన పూర్తిగా అనుసంధానం చేయబడింది. మొత్తం ఐసిటి నిర్మాణం ఎటువంటి ఖర్చు లేకుండా ఎన్ఐసి సహాయంతో అంతర్గతంగగానే రూపొందింది. అదేవిధంగా, భౌతిక మౌలిక సదుపాయాలు మంత్రిత్వ శాఖ డంపింగ్ రూమ్లో రికార్డు సమయంలో సృష్టించడం జరుగుతుంది.
ఇందుకు సంబంధించిన వ్యవస్థలో భాగంగా హబ్ , స్పోక్ మోడల్లో కంట్రోల్ రూమ్ల నెట్వర్క్ ఏర్పాటవుతుంది.. హబ్ న్యూఢిల్లీలో , ఎం.ఎస్.ఎం.ఇ కార్యదర్శి, కార్యాలయంలో ఉంది. రాష్ట్రాలలో స్పోక్స్ మంత్రిత్వ శాఖకు చెందిన వివిధ కార్యాలయాలు , సంస్థలలో ఉంటారు. ప్రస్తుతానికి, వ్యవస్థలో భాగంగా 66 రాష్ట్ర స్థాయి కంట్రోల్ రూమ్లు ఏర్పాటయ్యాయి.
దీనికి సంబంధించిన వివరణాత్మక ఆపరేటింగ్ విధానం జారీ చేయబడింది, అధికారులూ నియమితులయ్యారు, వారికి శిక్షణ ఇచ్చారు.
మే 9 న,శ్రీ ఎకె శర్మ తన అధికారులు ,సిబ్బంది మధ్య ఛాంపియన్స్ వ్యవస్థ ను ప్రయోగాత్మకంగా ప్రారంభించారు.. ఈ సందర్భంగా దేశంలోని 120 ప్రదేశాలను వీడియో కాన్ఫరెన్స్ ద్వారా అనుసంధానించారు
ఈ ప్రయోగాత్మక వ్యవస్థను ప్రారంభించేటప్పుడు, శ్రీ ఎకె శర్మ మాట్లాడుతూ, ఇది ఎం.ఎస్.ఎం.ఇ యూనిట్లకు వాటిపై ఆధారపడిన ప్రజలకు ఉద్దేశించబడిందని అన్నారు. ఈ యూనిట్లకు, ప్రజలకు తమ సహాయం ఎంతైనా అవసరమని ఆయన అన్నారు. ఈ సంస్థలకు సహాయం చేయడానికి,వాటిని పునరుత్తేజితం చేయడానికి, చైతన్యం నింపడానికి తాము అన్నీ చేస్తామన్నారు.
ఆర్థిక మంత్రిత్వ శాఖ
ఆంధ్రప్రదేశ్లో పారిశ్రామిక కారిడార్ అభివృద్ధికి $141.12 మిలియన్ల రుణంపై సంతకం చేసిన ఏడిబి, భారతదేశం
ఆసియన్ డెవలప్మెంట్ బ్యాంక్  మరియు భారత ప్రభుత్వం 23.05.2023న ఆంధ్రప్రదేశ్ రాష్ట్రంలోని మూడు పారిశ్రామిక క్లస్టర్లలో రోడ్లు, నీటి సరఫరా వ్యవస్థలు మరియు విద్యుత్ పంపిణీ నెట్వర్క్ వంటి అధిక నాణ్యత అంతర్గత మౌలిక సదుపాయాల అభివృద్ధికి మద్దతుగా $141.12 మిలియన్ రుణంపై సంతకం చేశాయి. ఈ ఫైనాన్సింగ్ రాష్ట్రంలోని విశాఖపట్నం మరియు శ్రీకాళహస్తి-చిత్తూరు నోడ్లలోని మూడు పారిశ్రామిక క్లస్టర్లలో మౌలిక సదుపాయాలను నిర్మించడానికి 2016లో ఏడిబి ఆమోదించిన ప్రోగ్రామ్ కోసం $500 మిలియన్ల మల్టీ-ట్రాంచ్ ఫైనాన్సింగ్ ఫెసిలిటీ  యొక్క రెండవ విడత.
మల్టీ సెక్టోరల్ విధానాన్ని అవలంబించడం ద్వారా ఈ ఏడిబి ఫైనాన్సింగ్ రాష్ట్ర స్థూల జాతీయోత్పత్తిలో తయారీ రంగం వాటాను పెంచడానికి, పోటీతత్వాన్ని పెంపొందించడానికి మరియు ప్రాజెక్ట్ లక్ష్య ప్రాంతాలలో ఉద్యోగాలను సృష్టించడానికి పారిశ్రామికీకరణను ప్రోత్సహించడంలో రాష్ట్రానికి సహాయపడుతుంది. ప్రత్యేకించి ఈ ఫైనాన్సింగ్ విశాఖపట్నం నోడ్లో 160-హెక్టార్ల రాంబిల్లి మరియు 441హెక్టార్ల విస్తీర్ణంలో ఉన్న నక్కపల్లి పారిశ్రామిక సమూహాలలో అంతర్గత మౌలిక సదుపాయాల అభివృద్ధితో పారిశ్రామిక మౌలిక సదుపాయాలను బలోపేతం చేయడానికి సహాయపడుతుంది. అచ్యుతాపురం-అనకాపల్లి రహదారి 13.8-కిలోమీటర్లు  విస్తరణ మరియు నక్కపల్లి క్లస్టర్కు 4.4-కిమీ యాక్సెస్ రోడ్డును మెరుగుపరచడం వీటిలో ఉన్నాయి. ప్రతిపాదిత క్లస్టర్లలో అంతర్గత మౌలిక సదుపాయాలు అంతర్గత రహదారులు, తుఫాను నీటి కాలువలు, నీటి సరఫరా వ్యవస్థలు మరియు విద్యుత్ విద్యుత్ పంపిణీ వ్యవస్థలను కలిగి ఉంటాయి. శ్రీకాళహస్తి-చిత్తూరు నోడ్లో 938 హెక్టార్ల విస్తీర్ణంలో ఉన్న చిత్తూరు-దక్షిణ ఇండస్ట్రియల్ క్లస్టర్ యొక్క ప్రారంభ ప్రాంతాన్ని అభివృద్ధి చేయడానికి మరియు చిత్తూరు-దక్షిణ ఇండస్ట్రియల్ క్లస్టర్కు 9.5-కిమీ యాక్సెస్ రహదారిని మరియు నాయుడుపేట ఇండస్ట్రియల్ క్లస్టర్లో 8.7-కిమీ యాక్సెస్ రహదారిని మెరుగుపరచడానికి ఈ ప్రాజెక్ట్ సహాయపడుతుంది.
పెట్టుబడి ప్రమోషన్ కోసం నవీకరించబడిన మార్కెటింగ్ కార్యాచరణ ప్రణాళికను రూపొందించడంలో ఈ ప్రాజెక్ట్ రాష్ట్రానికి మద్దతు ఇస్తుంది మరియు సామాజికంగా మరియు ఆర్థికంగా బలహీన వర్గాలతో సహా వ్యక్తుల నైపుణ్యాలను మెరుగుపరుస్తుంది. తీవ్రమైన వాతావరణంలో పారిశ్రామిక క్లస్టర్ స్థితిస్థాపకతను బలోపేతం చేయడానికి, ప్రాజెక్ట్ గ్రీన్ కారిడార్ మోడల్ కార్యాచరణ మార్గదర్శకాలను ఏర్పాటు చేయడంలో మరియు విపత్తు ప్రమాద నిర్వహణ ప్రణాళికను అభివృద్ధి చేయడంలో సహాయపడుతుంది. దీర్ఘకాలిక సుస్థిరత కోసం ఈ కార్యక్రమం ప్రారంభ పారిశ్రామిక క్లస్టర్ల నిర్వహణ మరియు నిర్వహణను మెరుగుపరచడానికి ఒక ప్రణాళికను రూపొందిస్తుంది మరియు ప్రక్కనే ఉన్న ప్రాంతాలలో పరిశ్రమ గృహాలతో సహా పారిశ్రామిక మరియు పట్టణ ప్రణాళికలను ఏకీకృతం చేయడానికి లింగ ప్రతిస్పందించే మరియు సామాజికంగా కలుపుకొని ఉన్న మార్గదర్శకత్వంతో కూడిన టూల్కిట్ను రూపొందిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
107.92 కోట్ల డోసులను దాటిన జాతీయ కొవిడ్-19 టీకా కార్యక్రమం
98.23 శాతానికి చేరిన రికవరీ రేటు. 2020 మార్చి నుంచి గరిష్ట స్థాయి.
గత 24 గంటల్లో 10,929 కొత్త కేసులు నమోదు
క్రియాశీల కేసుల సంఖ్య 1,46,950. ఇది 255 రోజుల కనిష్ట స్థాయి.
వారపు పాజిటివిటీ రేటు  గత 43 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 20,75,942 డోసులతో కలిపి, 107.92 కోట్ల డోసులను  టీకా కార్యక్రమం అధిగమించింది. 1,09,36,027 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,79,530
|
|
రెండో డోసు
|
|
92,56,225
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,72,402
|
|
రెండో డోసు
|
|
1,60,12,003
|
|
18-44 ఏళ్ల వారు
|
|
మొదటి డోసు
|
|
42,33,49,812
|
|
రెండో డోసు
|
|
14,89,38,412
|
|
45-59 ఏళ్ల వారు
|
|
మొదటి డోసు
|
|
17,60,88,375
|
|
రెండో డోసు
|
|
9,85,40,180
|
|
60 ఏళ్లు పైబడినవారు
|
|
మొదటి డోసు
|
|
11,04,55,016
|
|
రెండో డోసు
|
|
6,78,27,591
|
|
మొత్తం
|
|
1,07,92,19,546
గత 24 గంటల్లో 12,509 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,37,37,468 కు పెరిగింది.
దేశవ్యాప్త రికవరీ రేటు 98.23 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 132వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 10,929 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,46,950 వద్ద ఉన్నాయి. ఇది 255 రోజుల కనిష్ట స్థాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 8,10,783 పరీక్షలు చేశారు. దేశవ్యాప్తంగా ఇప్పటివరకు 61.39 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.27 శాతంగా ఉంది. గత 43 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.35 శాతంగా ఉంది. రోజువారీ పాజిటివిటీ రేటు గత 33 రోజులుగా 2 శాతం కంటే తక్కువగా, 68 రోజులుగా 3 శాతం కంటే తక్కువగా నమోదవుతోంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
యుఎన్ఎఫ్సీసీసీ, పారిస్ ఒప్పందం ప్రకారం, ఆర్థిక, సాంకేతిక సాయం మాటను అభివృద్ధి చెందిన దేశాలు నిలబెట్టుకోవాలి: శ్రీ ప్రకాశ్ జావడేకర్
హరిత పునరుద్ధరణ చర్యలే కేంద్ర అంశంగా వివిధ దేశాల మంత్రుల వర్చువల్ సమావేశం
వాతావరణ మార్పులు, చర్యలపై "మినిస్ట్రీరియల్ ఆన్ క్లైమేట్ యాక్షన్" నాలుగో సమావేశం వర్చువల్ పద్ధతిలో జరిగింది. పారిస్ ఒప్పందంతో దేశాలు ఆర్థిక పునరుద్ధరణ ప్రణాళికలను ఎలా సమన్వయం చేస్తున్నాయి, నిరంతర వాతావరణ చర్యలను ఎలా అమలు చేస్తున్నాయన్న అంశాలపై, ఈ సమావేశంలో పాల్గొన్న వివిధ దేశాలు అభిప్రాయాలను పంచుకున్నాయి. ఈ సమావేశానికి యూరోపియన్ యూనియన్, చైనా, కెనడా సహాధ్యక్ష దేశాలుగా వ్యవహరించాయి. "యునైటెడ్ నేషన్స్ ఫ్రేమ్వర్క్ కన్వెన్షన్ ఆన్ క్లైమేట్ ఛేంజ్"  కింద పారిస్ ఒప్పందం సంపూర్ణ అమలుపై చర్చలను ముందుకు తీసుకెళ్లడం, ప్రపంచ వాతావరణ చర్యలకు రాజకీయపరంగా ఆటంకాలు లేకుండా చూడటంపై చర్చలు జరిగాయి.
వాతావరణ మార్పుల నియంత్రణకు భారత్ అన్ని ముఖ్యమైన చర్యలు తీసుకున్నట్లు మనదేశం తరపున సమావేశంలో పాల్గొన్న కేంద్ర పర్యావరణ శాఖ మంత్రి ప్రకాశ్ జావడేకర్ తెలిపారు. యూఎన్ఎఫ్సీసీసీ, పారిస్ ఒప్పందం ప్రకారం, అభివృద్ధి చెందుతున్న దేశాలకు ఆర్థిక, సాంకేతిక సాయాన్ని అందించాలని అభివృద్ధి చెందిన దేశాలకు సూచించారు. "2020 నాటికి ఒక ట్రిలియన్ అమెరికన్ డాలర్లు అందిస్తామన్న మాటను అభివృద్ధి చెందిన దేశాలు ఇప్పటికీ నిలబెట్టుకోలేదు. అభివృద్ధి చెందుతున్న దేశాల్లో వాతావరణ చర్యలను బలోపేతం చేయడానికి, ఈ ఐదు నెలల్లో అయినా ఆ మొత్తాన్ని ఏర్పాటు చేస్తారని ఆశిస్తున్నా" అని జావడేకర్ స్పష్టం చేశారు.
భారత్ చేసిన ప్రయత్నాల గురించి జావడేకర్ చెబుతూ.., 2005-2014 మధ్యకాలంలో, డీజీపీ ఉద్గారాల తీవ్రతలో 21 శాతాన్ని తగ్గించామని, తద్వారా, 2020కి ముందే స్వచ్ఛంద లక్ష్యాన్ని సాధించామని తెలిపారు. భారత పునరుత్పాదక ఇంధన సామర్థ్యం గత ఐదేళ్లలో 226 శాతం పెరిగిందని, 87 గిగావాట్ల కంటే ఎక్కువే సాధించామని అన్నారు. విద్యుత్ ఉత్పత్తి సామర్థ్యంలో శిలాజ రహిత వనరుల వాటా 2015 మార్చిలో 30.5 శాతం ఉండగా, 2020 మే నాటికి 37.7 శాతానికి పెరిగిందని వెల్లడించారు. భారత పునరుత్పాదక ఇంధన సామర్థ్యాన్ని 450 గిగావాట్లకు పెంచాలన్న లక్ష్యాన్ని భారత ప్రధాని ప్రకటించారని స్పష్టం చేశారు.
భారత్లోని గ్రామీణ ప్రాంతాల్లో 80 మిలియన్ల వంటగ్యాస్ కనెక్షన్లు ఇచ్చామని, స్వచ్ఛమైన వంట ఇంధనం, ఆరోగ్యకర వాతావరణం అందించామని జావడేకర్ వర్చువల్ సమావేశంలో వివరించారు. "భారత్లో అటవీ, చెట్ల పెంపకం విస్తీర్ణం 8,07,276 చ.కి.మీ. ఇది మొత్తం దేశంలో 24.56 శాతం. ఉజాలా పథకం కింద 360 మిలియన్ ఎల్ఈడీ బల్బులను పంపిణీ చేశాం. దీనివల్ల ఏటా 47 బిలియన్ యూనిట్ల విద్యుత్ ఆదాతోపాటు, కార్బన్ డై ఆక్సైడ్ 38 మిలియన్ టన్నులు తగ్గుతోంది" అని వెల్లడించారు.
స్వచ్ఛమైన ఇంధన కోసం చేస్తున్న ప్రయత్నాల గురించి చెబుతూ, ఈ ఏడాది ఏప్రిల్ 1 నుంచి, బీఎస్-4 ఉద్గార నిబంధనల నుంచి బీఎస్-6కు భారత్ మారిందని అన్నారు. 2024 నుంచి దీనిని పాటించాల్సివున్నా నాలుగేళ్లు ముందుగానే అమలు చేస్తున్నామన్నారు. అత్యంత స్పష్టమైన హరిత చర్యల్లో భాగంగా, 400 రూపాయల బొగ్గు సెస్ను వసూలు చేసిన అంశాన్ని మంత్రి వివరించారు. ఇది ఇప్పుడు జీఎస్టీ కిందకు వచ్చిందన్నారు. "ఆకర్షణీయ నగరాల కార్యక్రమంలో భాగంగా, తొలిసారిగా, "క్లైమేట్ స్మార్ట్ సిటీస్ అసెస్మెంట్ ఫ్రేమ్వర్క్ 2019"ను ప్రారంభించాం. వాతావరణ మార్పులను ఎదుర్కోవటానికి నగరాలు, పట్టణ ప్రాంతాలకు స్పష్టమైన మార్గం చూపడం దీని ఉద్దేశం" అని సమావేశంలో మంత్రి తెలిపారు.
దాదాపు 30 దేశాల మంత్రులు, ప్రతినిధులు ఈ సమావేశంలో పాల్గొన్నారు. కరోనా నేపథ్యంలో ఈ సమావేశాన్ని తొలిసారిగా వర్చువల్ పద్ధతిలో నిర్వహించారు. వాతావరణ చర్యల్లో పురోగతి ఉండేలా చూడటం ఈ సమావేశం ఉద్దేశం.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
వ్యాధి నియంత్రణలో సరైన ఆహారమే కీలకం: కేంద్ర మంత్రి,
ప్రముఖ మధుమేహ నిపుణులు డాక్టర్ జితేంద్ర సింగ్
మధుమేహ వ్యాధిగ్రస్తులకు సిఫార్సు చేసే ఆహారాన్నే మిగిలినవాళ్ళు కూడా తీసుకుంటే వాళ్ళకు మధుమేహం వచ్చే అవకాశం లేదని కేంద్రమంత్రి, మధుమేహ వ్యాధి నిపుణుడు కూడా అయిన డాక్టర్ జితేంద్ర సింగ్ అన్నారు. డిజిటల్ మార్గంలో జ్ఞానాన్ని పెంచుకోవటంలో మధుమేహ సంబంధ పోషకాహారం అనే అంశం మీద భారత ఫిజీషియన్ల సంఘ నిర్వహించిన కార్యక్రమంలో ఆయన ముఖ్య అతిథిగా పాల్గొని ప్రసంగించారు. కష్టకాలంలో ఎలా వ్యవహరించాలో కోవిడ్ మనకు నేర్పిందని చెబుతూ భారతీయ సంప్రదాయ వైద్య విధానం ప్రాధాన్యాన్ని అందరూ గుర్తించారన్నారు.
ప్రపంచ మధుమేహ వారం పాటిస్తున్న సందర్భంగా ఏర్పాటు చేసిన వెబినార్ లో డాక్టర్ జితేంద్రసింగ్ మాట్లాడుతూ, భారత ప్రధానమంత్రిగా నరేంద్రమోదీ బాధ్యతలు చేపట్టినప్పటినుంచి స్వదేశీ వైద్య విధానం ప్రాధాన్యాన్ని ప్రపంచం దృష్టికి తెచ్చారన్నారు. అంతర్జాతీయ యోగా దినోత్సవం పాటించాల్సిందిగా ఐక్యరాజ్య సమితిలో ఏకగ్రీవ తీర్మానం ఆమోదింపజేయటాన్ని ఈ సందర్భంగా గుర్తు చేశారు. అదే విధంగా, స్వదేశీ వైద్య ప్రాధాన్యాన్ని, సంపూర్ణ వైద్యాన్ని ప్రోత్సహించే క్రమంలో ప్రత్యేకంగా ఆయుష్ పేరుతో ఒక మంత్రిత్వశాఖ ఏర్పాటు చేసిన ఘనత కూడా మోదీకే దక్కుతుందన్నారు.
కొత్త ప్రమాణాలకు అనుగుణంగా నడుచుకోవాల్సిన అవసరాన్ని కోవిడ్ నేర్పిందని డాక్టర్ జితేంద్రసింగ్ అభిప్రాయపడ్దారు. ఇటీవలికాలంలో ప్రజలు మరచిపోయిన పరిశుభ్రత వంటి ఔషధాలకు భిన్నమైన చికిత్స ప్రాధాన్యాన్ని కూడా డాక్టర్లకు కోవిడ్ నేర్పిందన్నారు. కోవిడ్ మహమ్మారి పూర్తయ్యాక కూడా భౌతిక దూరం పాటించటం లాంటి క్రమశిక్షణ వలన మరెన్నో ఇన్ఫెక్షన్లను దూరంగా ఉంచవచ్చునన్నారు.
కోవిడ్ అనంతరం భారత్ కీలకమైన పాత్ర పోషిస్తుందని చెబుతూ అందులో ఈశాన్య ప్రాంతానిది ఇంకా కీలకపాత్ర ని డాక్టర్ జితేంద్రసింగ్ అన్నారు. అభివృద్ధిలో వెదురు చాలా ముఖ్యమని, స్థానికతకోసం గొంతెత్తుదాం అన్న ప్రధాని పిలుపు వెదురు ఉత్పత్తులను మరింత ప్రసిద్ధం చేస్తున్నదన్నారు. వెదురు ఉత్పతులదిగుమతి మీద 20% సుంకం పెంచటం కూడా అందులో భాగమని, కొత్తగా అగర్ బత్తీ యూనిట్లు నెలకొల్పటానికి అది దారితీసిందని చెప్పారు.
భారత ఫిజీషియన్ల సంఘం అధ్యక్షుడు డాక్టర్ అరుళ్ రాజ్ స్వాగతోపన్యాసం చేస్తూ, తమ సంఘం ఎప్పుడూ ఆధారాల ప్రాతిపదికన వైద్యాన్నే నమ్ముతుందన్నారు. ప్రధానమంత్రి డిజిటల్ ప్రోత్సాహం కారణంగా భారత ఫిజీషియన్ల సంఘం త్వరలోనే అంతర్జాతీయ స్థాయికి ఎదుగుతుందని ఆశాభావం వ్యక్తం చేశారు.
ఇండియన్ కాలేజ్ ఆఫ్ ఫిజీషియన్స్ డీన్ ప్రొఫెసర్ శశాంక్ జోషి మాట్లాడుతూ, భారత ఫిజీషియన్ల సంఘం 2103 లో ఏర్పాటైందని, అప్పటినుంచి వివిధ రంగాలకు చెమ్దిన నిపుణులను ఆహ్వానించి ప్రజల బాధను తగ్గించే లక్ష్యంతో ప్రత్యేక అంశాలమీద ప్రసంగాలు ఏర్పాటు చేసిందన్నారు. సంఘం అధ్యక్షుడు డాక్టర్ అరుళ్ రాజ్, డాక్టర్ వి. మోహన్, ప్రొఫెసర్ శశాంక్ జోషి, డాక్టర్ అమిత్ సరాఫ్, డాక్టర్ మంగేశ్ తివాస్కర్, శ్రీ అమల్ కేల్షికర్, ఇతర ప్రముఖ వైద్య నిపుణులు, ఉపన్యాసకులు ఈ వెబినార్ లో పాల్గొన్నారు.
<><><><><>
(Visitor Counter : 131